Diari Oficial de la Generalitat Valenciana


Sumari del DOGV 1038, del 06-04-1989 (1989/813522)

ORDRE de 30 de gener de 1989, de la Conselleria de Cultura, Educació i Ciència, per la qual es convoca l'adjudicació de projectes de treball per a l'Estudi del Valencià Actual (Pla EVA).
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/30/(3)/dof/vci/html**

### Dades del document

Número de DOGV
:   1038

Data del DOGV
:   06-04-1989

Secció del DOGV
:   DISPOSICIONS GENERALS

Número del document
:   1989/813522


Data del document
:   30-01-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de gener de 1989, de la Conselleria de Cultura, Educació i Ciència, per la qual es convoca l'adjudicació de projectes de treball per a l'Estudi del Valencià Actual (plan eva).  
L'Ordre de 31 de març de 1986 (DOGV núm. 368, de 25 d'abril) obria als investigadors valencians un canal per a poder aprofundir el coneixement de l?idioma propi de la Comunitat Valenciana en compliment del mandat que arreplega la Llei 4/1983, d'ús i Ensenyament del Valencià, de la Generalitat Valenciana segons la qual aquesta té un compromís irrenunciable en la defensa del patrimoni cultural de la comunitat autònoma i, d'una manera especial, en la recuperació del valencià, llengua històrica i pròpia del nostre poble que constitueix la més peculiar senya d'identitat. En aquest sentit la Conselleria de Cultura, Educació i Ciència proposa de continuar el Pla d'Estudis del Valencià Actual, per tal de contribuir eficaçment a un estudi científic del nostre idioma i del seu entorn sociolingüístic.  
L'adjudicació d'aquests projectes de treball s'ofereix a tots els investigadors i està subjecte a les clàusules que s'indiquen a continuació. I és per això que  
ORDENE:  
Article primer  
Es convoca l'adjudicació de projectes de treball per a l'Estudi del Valencià Actual (Pla EVA) i s'aproven les bases per les quals es regeix aquesta convocatòria que s'inclouen com a annex d'aquesta Ordre.  
Article segon  
Aquests projectes de treball d'investigació se sufragaran a càrrec de la partida pressupostària 53.78.946.1, programa 422.5 del pressupost de 1989.  
DISPOSICIONS FINALS  
Primera  
S'autoritza la Secretaria General d'aquesta Conselleria perquè dicte les resolucions necessàries per al desplegament i l?execució d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 de gener de 1989.  
El Conseller de Cultura, Educació i Ciència,  
CIPRIA CISCAR I CASABAN  
ANNEX  
Bases per a la concessió dels projectes D'investigació aprovats dins L'estudi del valencià actual (Pla EVA)  
Primera  
Els sol·licitants hauran de reunir les condicions següents:  
a) ser espanyol,  
b) acreditar coneixements suficients per a la investigació de la llengua.  
Segona  
La sol·licitud, on s'ha de fer constar el nom del projecte de treball, ha d'anar adreçada al Gabinet d'ús del Valencià i, juntament amb una memòria explicativa d'aquest, s'ha de presentar al Registre General de la Conselleria de Cultura, Educació i Ciència o als corresponents serveis territorials d'Alacant, Castelló i Valencia, o per qualsevol dels procediments que estableix l'article 66 de la Llei de Procediment Administratiu, en el termini de vint dies comptadors a partir de la publicació d'aquesta convocatòria en el Diari Oficial de la Generalitat Valenciana, acompanyada de la documentació següent:  
- titulació del o dels sol·licitants,  
- currículum d'aquests,  
- tota la documentació complementària que els aspirants consideren oportuna.  
Quan es tracte de personal subjecte a la Llei 53/1984, de 26 de desembre (Boletin Oficial del Estado núm. 4, 4 de gener de 1985), s'haurá d'acreditar, abans de la formalització del contracte, la concessió de la corresponent compatibilitat, i la submissió a la normativa d'incomptabilitat vigent en el moment de la contractació.  
Tercera  
Amb aquesta convocatòria per a l'estudi científic del nostre idioma la Conselleria de Cultura, Educació i Ciència es proposa continuar els estudis encetats en la convocatòria anterior sobre els diferents nivells de la llengua des del punt de vista històric, descriptiu i normatiu i també la potenciació dels estudis sobre la toponímia de les nostres terres.  
En aquest sentit se seleccionaran, prioritáriament, els projectes de treball al voltant dels aspectes següents:  
1. Confecció d'unes amples unitas que, partint de l'estat actual dels estudis sobre el nivell morfològic del valencià, n'estudien les formes nominals, pronominals i verbals, els clítics i el procés de formació de mots per derivació i per composició, des del punt de vista històric, descriptiu i normatiu.  
2. Estudi diacrònic i normalització actual dels noms de les poblacions de la Comunitat Valenciana.  
3. Toponímia menor d'una comarca o d'una població de la Comunitat Valenciana.  
4. Estudi diacrònic i normalització actual del nom dels accidents geogràfics, la xarxa de comunicacions, la xarxa hidrogràfica, les costes, etc. de la Comunitat Valenciana.  
Quarta  
Els aspirants a realitzar alguns d'aquests treballs han de presentar una memòria explicativa del projecte que constarà d'una descripció de l'estudi, de les etapes de realització i la metodologia, i de la bibliografia que hi empraran.  
Cinquena  
De la quantitat assignada a cada treball seleccionat, se'n lliurarà una tercera part a la presentació, en el període d'un mes a partir de L'adjudicació, d'una major explicitació del projecte de l'estudi. La meitat de la quantitat restant a la presentació dels materials a partir dels quals es pretén realitzar-ne la redacció definitiva. La darrera meitat es farà efectiva quan es lliurarà l'estudi complet.  
Dins de Pany 1989 s'hauran d'haver presentat, almenys, els materials necessaris per a cobrar el segon pagament i els treballs acabats hauran de ser presentats per triplicat a la Conselleria de Cultura, Educació i Ciència dins del primer semestre de 1990.  
Sisena  
Per a L'adjudicació dels projectes d'estudi i l'avaluació del compliment dels compromisos adquirits es crea una comissió el president de la qual és el cap del Gabinet d'ús del Valencià, hi actuaran com a vocals el cap i el tècnic en Estudis i Investigacions de la Unitat d'Assessorament Lingüístic del Gabinet d'ús del Valencià, un tècnic de la Direcció General d'Ensenyaments Universitaris i Investigació i com a secretari un funcional del Gabinet d'ús del Valencià.  
Setena  
El cap de la Unitat d'Assessorament Lingüístic del Gabinet d'ús del Valencià d'aquesta Conselleria proposarà, entre els projectes presentats, els que considerarà més adequats i farà una proposta d'adjudicació a la comissió a què fa referència la base anterior, la qual presentarà al Secretari General de la Conselleria de Cultura, Educació i Ciència, el projecte de resolució.  
Vuitena  
La Conselleria de Cultura, Educació i Ciència dictarà una resolució que es publicarà en el Diari Oficial de la Generalitat Valenciana, on s'indicaran els projectes que hauran estat seleccionats entre els presentats, i la quantitat assignada.  
També podrà declarar deserta, totalment o en part, L'adjudicació dels projectes de treball si considerava que cap dels presentats no s'adequava a les bases d'aquesta convocatòria.  
La decisió de la comissió serà inapel·lable.  
Novena  
A banda de la compatibilitat a què fa referència l'últim paràgraf de la base segona, L'adjudicació d'aquests projectes de treball serà incompatible amb la realització d'altres treballs o estudis que puguen impedir el compliment de l'objectiu proposat i la percepció d'ingressos per altres projectes semblants, en el cas que siguen subvencionats per les administracions públiques.  
Deu  
La Conselleria de Cultura, Educació i Ciència podrà suspendre qualsevol d'aquests projectes de treball quan hi haja, per part del beneficiar, incompliment de les obligacions contretes.  
Si l'estudi presentat no s'adequava a les característiques del projecte o no reunia el rigor científic que prometia, aquesta Conselleria es reserva el dret de reconsiderar la quantitat assignada per tal d'ajustar-la a la realitat del treball.  
Onze  
Els treballs realitzats seran propietat de la Conselleria de Cultura, Educació i Ciència, la qual es reserva el dret de publicar-los, en tot o en part.  
Dotze  
La concurrència en aquesta convocatòria comporta l'acceptació de les bases.  
El fet d'haver gaudit de la concessió D'algun d'aquests projectes D'investigació no implica cap tipus de relació laboral amb la Generalitat Valenciana.


Còpia Permalink ELI